เทศบัญญัติเทศบาลเมืองนครพนมเทศบัญญัติเทศบาลเมืองนครพนมเรื่องกำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนม(ฉบับที่ ๒)พ.ศ.๒๕๔๙ โดยที่เป็นการสมควรแก้ไขเพิ่มเติมเทศบัญญัติเทศบาลเมืองนครพนมเรื่อง กำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนม พ.ศ. ๒๕๔๗อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ แก้ไขเพิ่มเติม (ฉบับที่ ๒) พ.ศ. ๒๕๓๕ (ฉบับที่ ๓) พ.ศ. ๒๕๔๓ อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบมาตรา ๓๑ มาตรา ๓๕ มาตรา ๔๘ มาตรา ๔๙ และมาตรา ๕๐ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายเทศบาลเมืองนครพนมโดยความเห็นชอบของสภาเทศบาลเมืองนครพนม และโดยความเห็นชอบของผู้ว่าราชการจังหวัดนครพนมตามพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑๒) พ.ศ. ๒๕๔๖ มาตรา๖๐ มาตรา ๖๒ และมาตรา ๖๓จึงตราเทศบัญญัติแก้ไขเพิ่มเติมเทศบัญญัติเทศบาลเมืองนครพนม เรื่อง กำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนมพ.ศ. ๒๕๔๗ ไว้ดังต่อไปนี้ข้อ ๑เทศบัญญัตินี้เรียกว่า เทศบัญญัติเทศบาลเมืองนครพนมเรื่อง กำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนม(ฉบับที่ ๒) พ.ศ. ๒๕๔๙ข้อ ๒เทศบัญญัตินี้ ให้ใช้บังคับในเขตเทศบาลเมืองนครพนมอำเภอเมือง จังหวัดนครพนมข้อ ๓[๑]เทศบัญญัตินี้ ให้ใช้บังคับตั้งแต่วันถัดจากวันประกาศใช้ในราชกิจจานุเบกษาเป็นต้นไปข้อ ๔ให้ยกเลิกความในข้อ ๕ แห่งเทศบัญญัติเทศบาลเมืองนครพนมเรื่อง กำหนดบริเวณห้ามก่อสร้าง ดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนมพ.ศ. ๒๕๔๗ และให้ใช้ความต่อไปนี้แทนข้อ๕ เพื่อป้องกันมิให้มีการก่อสร้างโครงสร้างสำหรับใช้ในการรับส่งวิทยุ หรือโทรทัศน์บดบังภูมิทัศน์ที่สวยงามในเขตเทศบาลเมืองนครพนมและเพื่อความเป็นระเบียบ เรียบร้อย สวยงามจึงห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกินกว่าที่เทศบาลเมืองนครพนมกำหนดตามเทศบัญญัตินี้ในบริเวณ ดังนี้บริเวณที่ ๑ ห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกิน๑๕ เมตร ในพื้นที่บริเวณที่มีอาณาเขต ดังต่อไปนี้บริเวณที่ ๑.๑ทิศเหนือ เริ่มจากแนวเขตเทศบาลเมืองนครพนม (หลักเขตที่๒) ถึงทางหลวงแผ่นดินหมายเลข ๒๑๒ (ถนนนครพนม-หนองคาย)ทิศตะวันออก เริ่มจากแนวเขตเทศบาลเมืองนครพนม จากหลักเขตที่๒ จดหลักเขตที่ ๓ (ฝั่งแม่น้ำโขง)ทิศใต้ เริ่มจากแนวเขตเทศบาลเมืองนครพนม (หลักเขตที่๔) จดหลักเขตที่ ๓ทิศตะวันตก เริ่มจากแนวเขตเทศบาลเมืองนครพนม ถนนทางหลวงแผ่นดินหมายเลข๒๑๒ (ถนนเลี่ยงเมือง) ไปตามถนนเลี่ยงเมืองจดแนวเขตเทศบาลเมืองนครพนม (หลักเขตที่๔)บริเวณที่ ๑.๒ทิศเหนือ ระยะเริ่มจากแยกถนนทางหลวงแผ่นดินหมายเลข๒๒ (ถนนนครพนม-สกลนคร) ตัดกับถนนนิตโย จดแนวเขตเทศบาลเมืองนครพนม บริเวณห้วยฮ่องฮอเป็นระยะ ๑,๐๐๐เมตร ไปทางทิศเหนือทิศตะวันออก จากถนนเลี่ยงเมืองวัดจากกึ่งกลางสี่แยกถนนเลี่ยงเมืองตัดกับถนนนิตโยข้างละ ๑,๐๐๐เมตรทิศใต้ ระยะเริ่มจากแยกถนนทางหลวงแผ่นดินหมายเลข ๒๒(ถนนนครพนม-สกลนคร) ตัดกับถนนนิตโย จดแนวเขตเทศบาลเมืองนครพนม บริเวณห้วยฮ่องฮอเป็นระยะ ๑,๐๐๐เมตร ไปทางทิศเหนือทิศตะวันตก จดห้วยฮ่องฮอภายในระยะข้าง ๑,๐๐๐ เมตร จากจุดตัดถนนนิตโยกับห้วยฮ่องฮอบริเวณที่ ๒ ห้ามก่อสร้างโครงสร้างสำหรับใช้ในการรับส่งวิทยุหรือโทรทัศน์ที่มีความสูงเกิน๒๐ เมตร ในพื้นที่บริเวณอื่นในเขตเทศบาลเมืองนครพนม นอกจากพื้นที่กำหนดในบริเวณที่๑พื้นที่บริเวณที่ ๑ และบริเวณที่ ๒ ตามแผนที่ท้ายเทศบัญญัตินี้การวัดความสูงของโครงสร้าง ให้วัดจากระดับพื้นดินที่ก่อสร้างถึงส่วนที่สูงสุดทั้งนี้ ให้รวมถึงโครงสร้างสำหรับใช้ในการรับส่งวิทยุหรือโทรทัศน์ที่ก่อสร้างบนหลังคาอาคารด้วยข้อ ๕ให้นายกเทศมนตรีเมืองนครพนมเป็นผู้รักษาการตามเทศบัญญัตินี้ประกาศณ วันที่ ๑๕ กันยายน พ.ศ. ๒๕๔๙พิศิษฐ์ปิติพัฒน์นายกเทศมนตรีเมืองนครพนม[เอกสารแนบท้าย]๑. แผนที่ท้ายเทศบัญญัติเทศบาลเมืองนครพนมกำหนดบริเวณห้ามก่อสร้างดัดแปลงอาคารบางชนิดหรือบางประเภทในพื้นที่บางส่วนในเขตเทศบาลเมืองนครพนม(ฉบับที่ ๒) พ.ศ. ๒๕๔๙(ดูข้อมูลจากภาพกฎหมาย)วัชศักดิ์/ผู้จัดทำ๒๘กุมภาพันธ์ ๒๕๕๐[๑]ราขกิจจานุเบกษา เล่ม ๑๒๔/ตอนที่ ๑๕ ง/หน้า ๑๔๕/๑๕ กุมภาพันธ์ ๒๕๕๐